พื้นที่ความมั่นคงร่วม

พื้นที่ความมั่นคงร่วม (อังกฤษ: Joint Security Area; JSA, มักเรียกเป็น หมู่บ้านพักรบ หรือ พันมุนจ็อม) เป็นสถานที่เดียวของเขตปลอดทหารเกาหลีที่กองกำลังทหารเกาหลีเหนือและเกาหลีใต้ยืนมองตาต่อตากัน เจเอสเอถูกใช้ในการทูตหรือการเจรจาของฝั่งเกาหลีเหนือและเกาหลีใต้ และประเทศเกาหลีเหนือขอใช้ในการเจรจากับกองกำลังสหประชาชาติ (UNC) จนถึงเดือนมีนาคม ค.ศ. 1991 พื้นที่ความมั่นคงร่วมเป็นสถานที่เกิดเหตุการณ์และอุบัติการณ์มากมายนับตั้งแต่ก่อตั้งขึ้นใน ค.ศ. 1953 โดยเหตุการณ์แรกคือการส่งตัวเชลยศึกกลับประเทศหลังสิ้นสุดการสู้รบ ข้ามสะพานไปไม่หวนกลับ ใน ค.ศ. 2018 เจ้าหน้าที่เกาหลีเหนือและเกาหลีใต้ตกลงที่จะเคลียร์พื้นที่พื้นที่ความมั่นคงร่วมจากทุ่นระเบิด อาวุธ และป้อมยามทั้งหมด การถอนกำลังเสร็จสมบูรณ์ในวันที่ 25 ตุลาคม ค.ศ. 2018 และปัจจุบัน พื้นที่ความมั่นคงร่วมมีเพียงเจ้าหน้าที่รักษาความปลอดภัยที่ไม่มีอาวุธ 35 นาย นอกจากนี้ยังตกลงกันว่านับจากนี้ไป พื้นที่ดังกล่าวจะทำหน้าที่เป็นแหล่งท่องเที่ยวเป็นหลัก เมื่อวันที่ 6 พฤศจิกายน ค.ศ. 2018 มีการประกาศว่า UNC จะโอนหน้าที่รักษาความปลอดภัยหลักของพื้นที่ความมั่นคงร่วมที่ปลอดอาวุธแล้วให้กับทั้งเกาหลีเหนือและเกาหลีใต้ อ้างอิง แหล่งข้อมูลอื่น interactive virtual tour of the JSA from the North Korean side คู่มือการท่องเที่ยว Panmunjeom จากวิกิท่องเที่ยว (ในภาษาอังกฤษ)